CELEX: 32016R1121
Language: hr
Date: 2016-07-11 00:00:00
Title: Uredba Komisije (EU) 2016/1121 оd 11. srpnja 2016. o izmjeni Priloga V. Uredbi (EZ) br. 1223/2009 Europskog parlamenta i Vijeća o kozmetičkim proizvodima (Tekst značajan za EGP)

12.7.2016   
               
               
                  HR
               
               
                  Službeni list Europske unije
               
               
                  L 187/4
               
            UREDBA KOMISIJE (EU) 2016/1121
      оd 11. srpnja 2016.
      o izmjeni Priloga V. Uredbi (EZ) br. 1223/2009 Europskog parlamenta i Vijeća o kozmetičkim proizvodima
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 2.,
      budući da:
      
                  (1)
               
               
                  Tvar etil-N-alfa-dodekanoil-L-arginat hidroklorid, kojoj je u skladu s Međunarodnim nazivljem kozmetičkih sastojaka (INCI) dodijeljen naziv Ethyl Lauroyl Arginate HCl, trenutačno je uređena unosom 197 Priloga III. i unosom 58 Priloga V. Uredbi (EZ) br. 1223/2009. Pod unosom 58 Priloga V. Ethyl Lauroyl Arginate HCl dopušta se kao konzervans u kozmetičkim proizvodima, osim u proizvodima za njegu usana, za usnu šupljinu i proizvodima s raspršivačem, s najvećom koncentracijom 0,4 % masenog udjela.
               
            
                  (2)
               
               
                  Znanstveni odbor za zaštitu potrošača (SCCS) donio je 19. rujna 2013. znanstveno mišljenje o sigurnosti tvari Ethyl Lauroyl Arginate HCl u oralnim proizvodima (revidirano 12. prosinca 2013.) (2) i dopunu tog mišljenja 16. prosinca 2014. (revidirana 25. ožujka 2015.) (3).
               
            
                  (3)
               
               
                  SCCS je zaključio da je Ethyl Lauroyl Arginate HCl siguran za uporabu kao konzervans s najvećom koncentracijom 0,15 % masenog udjela u tekućinama za ispiranje usne šupljine, ali ne u oralnim proizvodima općenito. Osim toga, SCCS je smatrao da se iz procjena izloženosti može vidjeti da bi se mogao premašiti prihvatljiv dnevni unos za djecu od tri do devet godina kad se doda izloženost putem hrane i kozmetičkih proizvoda. SCCS je stoga zaključio da u tekućinama za ispiranje usne šupljine stalna uporaba tvari Ethyl Lauroyl Arginate HCl kao konzervansa s tom koncentracijom nije sigurna za djecu.
               
            
                  (4)
               
               
                  S obzirom na to mišljenje SCCS-a Komisija smatra da bi u tekućinama za ispiranje usne šupljine trebalo dopustiti uporabu tvari Ethyl Lauroyl Arginate HCl kao konzervansa s najvećom koncentracijom 0,15 % masenog udjela, osim za djecu mlađu od deset godina.
               
            
                  (5)
               
               
                  Uredbu (EZ) br. 1223/2009 trebalo bi stoga na odgovarajući način izmijeniti.
               
            
                  (6)
               
               
                  Mjere predviđene ovom Uredbom u skladu su s mišljenjem Stalnog odbora za kozmetičke proizvode,
               
            DONIJELA JE OVU UREDBU:
      Članak 1.
      Prilog V. Uredbi (EZ) br. 1223/2009 mijenja se u skladu s Prilogom ovoj Uredbi.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 11. srpnja 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 342, 22.12.2009., str. 59.
      
      
         (2)  SCCS/1519/13, http://ec.europa.eu/health/scientific_committees/consumer_safety/docs/sccs_o_138.pdf.
      
         (3)  SCCS/1543/14, http://ec.europa.eu/health/scientific_committees/consumer_safety/docs/sccs_o_166.pdf.
      
         PRILOG
         Unos 58 Priloga V. Uredbi (EZ) br. 1223/2009 zamjenjuje se sljedećim:
         
            
                        Referentni broj
                     
                     
                        Identifikacija tvari
                     
                     
                        Uvjeti
                     
                     
                        Tekst uvjeta primjene i upozorenja
                     
                  
                        Kemijski naziv/INN
                     
                     
                        Naziv iz glosara uobičajenih sastojaka
                     
                     
                        CAS broj
                     
                     
                        EZ broj
                     
                     
                        Vrsta proizvoda, dijelovi tijela
                     
                     
                        Najveća koncentracija u gotovom pripravku
                     
                     
                        Ostalo
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „58
                     
                     
                        Etil-N-alfa-dodekanoil-L-arginat hidroklorid (*)
                        
                     
                     
                        Ethyl Lauroyl Arginate HCl
                     
                     
                        60372-77-2
                     
                     
                        434-630-6
                     
                     
                        
                                    (a)
                                 
                                 
                                    tekućine za ispiranje usne šupljine
                                 
                              
                     
                        
                                    (a)
                                 
                                 
                                    0,15 %
                                 
                              
                     
                        
                                    (a)
                                 
                                 
                                    ne koristiti u proizvodima za djecu mlađu od deset godina
                                 
                              
                     
                        
                                    (a)
                                 
                                 
                                    ne koristiti za djecu mlađu od deset godina
                                 
                              
                  
                        
                                    (b)
                                 
                                 
                                    ostali proizvodi
                                 
                              
                     
                        
                                    (b)
                                 
                                 
                                    0,4 %
                                 
                              
                     
                        
                                    (b)
                                 
                                 
                                    ne koristiti u proizvodima za njegu usana, za usnu šupljinu (osim tekućina za ispiranje usne šupljine) i proizvodima s raspršivačem
                                 
                              
                  
         
            (*)  Za ostale uporabe, osim kao konzervans, vidjeti Prilog III. unos br. 197.”